Leopardstone Hill | Kamers
Die luukse Stone Mountain-kothuis is 'n unieke tuiste wat met Tafelberg-klip gebou is. Vanaf Stone Mountain-kothuis kan jy oor die kobaltblou Atlantiese Oseaan uitkyk. Die kothuis het ook 'n privaat ingang, parkeerplek vir 2 voertuie en 'n privaat tuin. Die luukse Stone Mountain-kothuis bied slaapplek vir 6 gaste in 3 slaapkamers. Die solderkamer is die hoofslaapkamer met 'n koningingrootte-bed, sy eie privaat sitkamerarea en 'n groot losstaande bad en kroonkandelaar. Die spiraaltrap bied toegang tot die hoofslaapkamer en 'n badkamer. Daar is 2 ander slaapkamers op die onderste vloer wat elkeen oor 2 enkelbeddens beskik en die badkamer op die onderste vloer deel. Hierdie kamers bied pragtige uitsigte oor die Atlantiese Oseaan en het Franse deure wat na die dek lei. Die knus kombuis het alles wat jy nodig het om smullekker kos voor te berei, insluitende 'n yskas, 'n oond en stoof, 'n mikrogolfoond en al die nodige potte en panne. Die oopplan-eetkamer en -sitkamer is in 'n Afrika-styl opgemaak en spog met uitsigte vanuit die groot venster.
Die tariewe wat vertoon word is op 'n selfsorgbasis.
Kinders tussen 0 en 2 jaar bly gratis. Kinders tussen 3 en 12 jaar betaal R120
Die Pebble Beach-kothuis is lieflik ingerig met 'n kus- en see-tema. Daar is vars blou en wit kleurskakerings aan die binnekant en die kindertekeninge en rooi kombuisstoeltjies sorg vir 'n speelse gevoel. Die kothuis bied slaapplek vir 4 gaste in 2 slaapkamers. Die hoofslaapkamer bevat 'n koningingrootte-bed met wit linne en dit bied toegang tot die dek. Hiér kan jy rustig in die bed lê en die uitsig geniet. Die tweede slaapkamer beskik oor 2 enkelbeddens en dit bied toegang tot 'n klein binnehof. Die binnehof spog met 'n unieke buitestort. Die kombuisie is ten volle toegerus met 'n oond en stoof, 'n mikrogolfoond en yskassies onder die toonbank. Alle eetgerei en breekware word voorsien. Die sitkamer beskik oor 'n slaapbank en gemaklike sitplek vir 4 gaste. Volledige DStv word voorsien. Die leefarea bied toegang tot 'n groot dek met ongelooflike uitsigte oor die vallei en die see en daar is ook 'n braai-area. Pebble Beach-kothuis het 'n groot dek wat oor die see uitkyk en 'n bykomende braaidek.